## Zakon o izmjenama i dopunama Zakona o sjemenu, sadnom materijalu i priznavanju sorti poljoprivrednog bilja

### NN 163/2003 (16.10.2003.), Zakon o izmjenama i dopunama Zakona o sjemenu, sadnom materijalu i priznavanju sorti poljoprivrednog bilja

# hrvatski sabor

2353

Na teme­lju
članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O SJEMENU, SADNOM MATERIJALU I PRIZNAVANJU SORTI POLJOPRIVREDNOG BILJA

Proglašavam
Zakon o izmjenama i dopunama Zakona o sjemenu, sadnom materijalu i priznava­nju
sorti po­ljoprivrednog bi­lja, koji je donio Hrvatski sabor na sjednici 1.
listopada 2003.

Broj:
01-081-03-3348/2
Zagreb, 7. listopada 2003.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O SJEMENU, SADNOM MATERIJALU I PRIZNAVANJU SORTI POLJOPRIVREDNOG BILJA

Članak
1.

U
Zakonu o sjemenu, sadnom materijalu i priznavanju sorti poljoprivrednog bilja
(»Narodne novine«, br. 131/97.) u članku 1. dodaje se stavak 2. koji glasi:

»(2) Na
proizvodnju i trgovinu genetski modificiranoga po­ljo­privrednog sjemena,
presadnica, micelija jestivih i ljekovitih gljiva, poljoprivrednoga sadnog
materijala, te priznavanje sorti genetski modificiranog bilja, primjenjuju se i
odredbe posebnog propisa.«

Članak 2.

U članku 2. točka 6. mijenja se i glasi:

»6. Reprodukcijski sadni materijal za proizvodnju
sadnica je sjeme za proizvodnju podloga, sjemenjaci, vegetativne podloge,
korjenjaci, korjenovi izdanci, vriježe, cijepljene podloge, zrele i zelene
reznice, plemke i meristem, ako potječu od sadnog materijala.«

U točki 7. riječi: »ili je uzgojena iz sjemena
matične biljke« brišu se.

Iza točke 11. dodaju se točke 12., 13., 14., 15.,
16., 17. i 18., koje glase:

»12. Sjemenska mješavina je mješavina sjemena
različitih vrsta i sorti.

13. Održivač sorte je pravna ili fizička osoba koja
održava sortu.

14. Uzorkivač sjemena je fizička osoba ovlaštena za
uzorkovanje sjemena.

15. DUS jest postupak i način ispitivanja
različitosti, ujed­načenosti i postojanosti novih biljnih sorti u svrhu
stjecanja oplemenjivačkog prava i priznavanja sorti poljoprivrednog bilja.

16. UPOV jest Me­đu­narodna organizacija za zaštitu
novih biljnih sorti.

17.Banka biljnih gena sjemena jest temelj
nacionalnom sjemenskom programu, razvoju biljne genetike, stvaranju novih
kultivara, te zaštita biljnih genetskih izvora od daljnje erozije. Banka
biljnih gena je mjesto čuvanja, opisivanja, sakupljanja i uporabe biljnih
genetskih resursa za hranu i poljoprivredu.

18. Biljni genetski resurs jest svaki biljni ili
genetski materijal koji ima aktualnu ili potencijalnu vrijednost za hranu ili
drugu uporabu u poljoprivredi.«

Članak 3.

U članku 3. stavci 1. i 2. mijenjaju se i glase:

»(1) Poslove iz područja sjemenarstva, rasadničarstva
i priznavanja sorti ratarskog bilja, povrća i cvijeća obavlja Zavod za
sjemenarstvo i rasadničarstvo (u daljnjem tekstu: Zavod). Poslove iz područja
priznavanja sorti voćnih vrsta obavlja Zavod za voćarstvo, a poslove iz
područja priznavanja sorti vinove loze obavlja Hrvatski zavod za vinogradarstvo
i vinarstvo.

(2) Zavodi iz stavka 1. su ustanove koje je osnovala
Vlada Republike Hrvatske.«

U stavku 3. riječi: »Zavod je dužan« zamjenjuju se
riječima: »zavodi su dužni«.

Članak 4.

U članku 4. stavku 1. točka 4. mijenja se i glasi:

»4. Povjerenstvo za priznavanje sorti voćnih vrsta,«

Iza
točke 4. dodaju se točke 5. i 6. koje glase:

»5. Povjerenstvo za priznavanje sorti vinove loze,

6. Povjerenstvo za biljne genetske resurse.«

Članak 5.

U članku 5. stavku 1. iza točke 9. dodaje se točka
10. koja glasi:

»10. Upisnik uzorkivača sjemena.«

Iza stavka 2. dodaju se stavci 3. i 4. koji glase:

»(3) Za obavljanje poslova očuvanja biljnih genetskih
resursa osniva se banka biljnih gena poljoprivrednog bilja sa sjedištem u
Zavodu.

(4) Način rada i uređenje organizacije banke biljnih
gena poljoprivrednog bilja propisuje ministar.«

Članak 6.

U članku 7. stavku 1. iza točke 9. dodaju se točke
10. i 11. koje glase:

»10. Standardno sjeme povrća koje se može proizvoditi
iz standardnog sjemena i sjemena iz točki 1., 2., 3., 4., 5. i 6. ovoga stavka,
a udovoljava autentičnosti i čistoći sorte.

11. Proizvodno sjeme cvijeća, aromatičnoga,
ljekovitog bilja i biljnih vrsta koje nemaju priznate sorte, a udovoljavaju
auten­tičnosti i čistoći vrste, čiju pripadnost vrsti deklarira proizvođač.«

U stavku 2. iza riječi: »sjeme« dodaju se riječi : »i
norme čistoće sorte, odnosno vrste.«

Članak 7.

U članku 8. stavku 2. iza riječi: »Zakona« dodaju se
riječi: »i sjeme sorti koje su u zadnjoj godini postupka priznavanja sorti.«

Članak 8.

Članak 11. mijenja se i glasi:

»(1) Stručni nadzor nad proizvodnjom sjemena provodi
Zavod.

 (2) Iznimno
od odredbe stavka 1. ovoga članka Zavod će povjeriti nadzor nad proizvodnjom
standardnog sjemena i proizvodnog sjemena, proizvođaču pod uvjetima koje
propisuje ministar.

(3) Proizvođač sjemena iz stavka 2. ovoga članka
zasnivanje proizvodnje prijavljuje Zavodu.

(4) Zavod izvješćuje Ministarstvo o obavljenom
stručnom nadzoru nakon završenog nadzora svake kulture.

(5) Način i metodiku po kojoj će se provoditi stručni
nadzor, uvjete koje moraju ispunjavati osobe koje obavljaju stručni nadzor,
obrazac izvješća, obrazac prijave iz stavka 3. ovoga članka, te program
osposobljavanja za obavljanje stručnog nadzora, propisuje ministar.«

Članak 9.

Članak 12. mijenja se i glasi:

»(1) Nakon provedenoga stručnog nadzora nad
proizvodnjom sjemenskog usjeva i na temelju nalaza stručnog nadzora, Zavod
izdaje uvjerenje o priznavanju sjemenskog usjeva ( u daljnjem tekstu: uvjerenje
).

(2) Zavod je dužan voditi evidenciju o izdanim
uvjerenjima iz stavka 1. ovoga članka.

(3)
Obrazac uvjerenja iz stavka 1. ovoga članka, te sadržaj, oblik i način vođenja
evidencije iz stavka 2. ovoga članka propisuje ministar.«

Članak
10.

U
članku 14. stavku 1. riječi: »ispitivanje kakvoće,« brišu se.

Stavak
2. briše se.

Članak
11.

U
članku 16. stavku 1. riječi: »posljednji dorađivao« zamjenjuje se riječju:
»deklarirao.«

Članak
12.

U
članku 18. stavku 1. iza riječi: »nema« dodaju se riječi: »zadnji zapisnik o
stručnom nadzoru ili«.

Članak
13.

U
članku 21. stavci 2. i 3. mijenjaju se i glase:

»(2)
Partija sjemena je određena količina sjemena čija masa ne prelazi najveću
dozvoljenu količinu, fizički se može identificirati i označena je jedinstvenim
brojem.

(3)
Najveću dozvoljenu količinu partije sjemena za pojedine vrste bilja i njihove
mješavine propisuje ministar.«

Članak
14.

U
članku 22. stavak 2. mijenja se i glasi:

»(2)
Kakvoću sjemena utvrđuje laboratorij upisan u Upisnik iz članka 5. stavka 1.
točke 9. ovoga Zakona.«

Iza
stavka 2. dodaju se novi stavci 3. i 4. koji glase:

»(3)
Kakvoća sjemena utvrđuje se na uzorku sjemena koji uzima uzorkivač sjemena.

(4)
Metode uzorkovanja i ispitivanja kakvoće sjemena, način kontrole rada
laboratorija iz stavka 2. ovoga članka, te kontrolu rada i stručnog
osposobljavanja uzorkivača iz stavka 3. ovoga članka propisuje ministar.«

Dosadašnji
stavak 3. postaje stavak 5.

Članak
15.

Članak
23. mijenja se i glasi:

»(1)
Sjeme u prometu mora udovoljavati deklariranoj vrsti i sorti, propisanim
temeljnim zahtjevima o kakvoći, mora biti originalno pakirano i imati deklaraciju
uz otpremnicu i na ambalaži.

(2)
Kakvoća sjemena u prodaji mora biti u granicama do­puštenih odstupanja od
deklarirane kakvoće.

(3)
Sjeme pakirano u sitna pakiranja ne treba pratiti deklaracija uz otpremnicu, a
deklaracija na ambalaži mora biti u skladu sa stavkom 5. ovoga članka.

(4) Za
kakvoću sjemena i podatke navedene u deklaraciji odgovorna je pravna ili
fizička osoba koja je podnijela zahtjev za deklariranje sjemena.

(5)
Način pakiranja i deklariranja sjemena iz stavka 1. ovoga članka, dopuštena
odstupanja od deklarirane kakvoće iz stavka 2. ovoga članka i veličinu sitnog
pakiranja za pojedine biljne vrste iz stavka 3. ovoga članka propisuje
ministar.«

Članak
16.

Članak
24. mijenja se i glasi:

»(1)
Sjeme u prometu deklarira Zavod na temelju dokumenata koje dostavlja
podnositelj zahtjeva za deklariranje.

(2)
Podnositelj zahtjeva za deklariranje može biti dorađivač ili uvoznik sjemena
upisan u upisnike iz članka 5. stavka 1. točke 2. i 8. ovoga Zakona.

(3) Podnositelj zahtjeva iz stavka 2. ovoga članka
mora voditi evidenciju o sjemenu za koje podnosi zahtjev za deklariranje.

(4) Podnositelj zahtjeva mora Zavodu omogućiti
provjeru pravilnog korištenja izdanih deklaracija.

(5) Sadržaj, oblik i način vođenja evidencije iz
stavka 3. ovoga članka, te način provjere iz stavka 4. ovoga članka propisuje
ministar.«

Članak 17.

U članku 25. stavku 1. riječ: »obrazaca« briše se.

Članak 18.

U članku 26. dodaje se novi stavak 1. koji glasi:

»(1) Sjeme kojemu je istekao rok valjanosti
deklaracije ne smije se stavljati u prodaju, prije nego se produlji valjanost
deklaracije.«

Dosadašnji stavci 1. i 2. postaju stavci 2. i 3.

Članak 19.

U članku 28. stavku 3. riječi: »do 250 grama«
zamjenjuju se riječima: »u sitna pakiranja«.

Članak 20.

U članku 30. stavci 2. i 3. mijenjaju se i glase:

»(2) Sjeme se može uvoziti ako je sorta upisana u
Upisnike iz članka 5. stavka 1. točke 5., 6. i 7. ovoga Zakona.

(3) Sjeme se može uvoziti samo u originalnom
pakiranju.«

Iza stavka 6. dodaje se stavak 7. koji glasi:

»(7) Uvoznik je dužan voditi evidenciju o uvezenim
koli­činama sjemena, sadnog materijala i micelija gljiva.«

Članak 21.

U članku 31. stavak 1. mijenja se i glasi:

»(1) Uvezeno sjeme mora uz otpremnicu, ovisno o vrsti
bilja posjedovati, certifikat o sortnosti sjemena, certifikat o kakvoći sjemena
i certifikat o zdravstvenom stanju bilja.«

U stavku 4. iza rječi: »bilja« dodaju se riječi: »i
namjene ko­rištenja sjemena.«

Članak 22.

Članak 32. mijenja se i glasi:

»(1) Odredbe ovoga Zakona o pakiranju, deklariranju i
uvozu sjemena ne odnose se na sjeme koje znanstvene i znanstveno-nastavne
institucije i ustanove primaju ili šalju za pokuse, za istraživanje, za
postupak priznavanja, zaštite novih biljnih sorti i za potrebe banke biljnih
gena.

(4) Rješenje o odobrenju uvoza sjemena iz stavka 1.
ovoga članka donosi Ministarstvo.«

Članak 23.

U članku 41. stavak 1. mijenja se i glasi:

»(1) Kategorije poljoprivrednoga sadnog materijala
jesu:

(4) Predosnovni materijal za umnažanje dobiven
sukladno postupku s obzirom na održavanje čistoće sorte, uključujući dominantna
svojstva pomološke vrijednosti, a bez bolesti, šteto­činja, slobodan od virusa,
viroida, fitoplazme i njima sličnih organizama, službeno priznat, a služi za
proizvodnju osnovnog sadnog materijala.

2.
Osnovni sadni materijal za umnažanje dobiven neposredno ili vegetativno iz
predosnovnog materijala sukladno postupku s obzirom na održavanje čistoće
sorte, uključujući dominantna svojstva pomološke vrijednosti i zdravstveno
stanje, službeno priznat, namijenjen za proizvodnju certificiranoga sadnog
materijala, a u prodaji je označen deklaracijom bijele boje.

3.
Certificirani sadni materijal dobiven neposredno ili vegetativno, kroz
ograničen broj umnažanja, iz osnovnoga sadnog materijala sukladno postupku s
obzirom na dominantna svojstva pomološke vrijednosti i zdravstveno stanje, koji
se koristi za umnažanje i podizanje voćnih i loznih nasada, a u prodaji je
označen deklaracijom plave boje.

4.
Standardni sadni materijal koji potječe od certificiranih matičnih stabala,
odnosno grmova, kao i materijal koji potječe od odabranih matičnih stabala ili
grmova standardnoga sadnog materijala za umnažanje, potvrđene čistoće i
identiteta, slobodnog od štetnih organizama i bolesti, a u prodaji je označen
deklaracijom žute boje i slovima S-A.«

Iza stavka
1. dodaje se novi stavak 2. koji glasi:

»(2)
Postupak za dobivanje pojedinih kategorija sadnog materijala iz stavka 1. ovoga
članka propisuje ministar.«

Dosadašnji
stavak 2. postaje stavak 3.

Članak
24.

 U članku 46. stavak 2. briše se, a dosadašnji
stavak 3. postaje stavak 2.

Članak 25.

U
članku 52. dodaje se stavak 3. koji glasi:

»(3)
Iznimno od stavka 1. ovoga članka, ministar može, na prijedlog Povjerestva za
poljoprivredno rasadničarstvo u slučaju većih poremećaja u proizvodnji sadnog
materijala odobriti stavljanje u promet sadnog materijala koji zadovoljava
manje stroge uvjete kakvoće, a u odnosu na vegetativnu razvijenost, bez uma­njenja
uvjeta zdravstvenog stanja toga sadnog materijala.«

Članak
26.

U
članku 53. stavku 1. riječi: »nakon vađenja iz tla, odnosno prije pakiranja«
brišu se.

Članak
27.

U
članku 66. stavku 1. riječ: »Zavodu« zamjenjuje se riječima: »ovlaštenom zavodu
iz članka 3. stavka 1. ovoga Zakona, ovisno o vrsti poljoprivrednog bilja.«

Iza
stavka 2. dodaje se novi stavak 3. koji glasi:

»(3) Uz
zahtjev za priznavanje strane sorte punomoćnik ili zastupnik vlasnika dostavlja
punomoć o zastupanju.«

Dosadašnji
stavak 3. koji postaje stavak 4. mijenja se i glasi:

»(4)
Obrazac zahtjeva iz stavka 2. ovoga članka i dokumentaciju koja se prilaže uz
zahtjev za priznavanje sorti propisuje ministar.«

Članak 28.

Članak
67. mijenja se i glasi:

»Podaci
iz zahtjeva koji se odnose na podrijetlo izvornog materijala i na opis postupka
stvaranja nove sorte, smatraju se službenom tajnom.«

Članak 29.

Članak 69. mijenja se i glasi:

»(1) U postupku priznavanja sorti zavod koji provodi
postupak provjerava da li ime sorte odgovara propisanim uvjetima.

(2) Na predloženo ime sorte svatko tko iskaže pravni
interes može zavodu podnijeti prigovor i to najkasnije u roku od tri mjeseca od
dana objave predloženog imena u službenom glasilu Zavoda.

(3) Ako zavod utvrdi da predloženo ime sorte ne
odgovara, odnosno da je prigovor opravdan, poziva osobu koja je uložila
prigovor da u roku od petnaest dana, predloži novo ime sorte.

(4) Uvjete za utvrđivanje podobnosti imena sorti
propisuje ministar.«

Članak 30.

U članku 73. stavku 3. riječi: »u određenom području«
brišu se.

Stavak 4. mijenja se i glasi:

»(4) Iznimno od stavka 3. ovoga članka, ako za
pojedinu biljnu vrstu ili namjenu nema priznate sorte priznaje se prva
prijavljena sorta.«

Stavak 5. briše se.

Članak 31.

Članak 75. mijenja se i glasi:

»(1) Na temelju obrađenih godišnjih i konačnih
podataka ispitivanja sorte u pokusnom polju i laboratoriju te mišljenja užih
radnih tijela, povjerenstva ocjenjuju je li udovoljeno uvjetima za priznavanje
sorte.

(2) Sorta se priznaje:

1. ako je različita, ujednačena, postojana,

2. ako ima odgovarajuću gospodarsku vrijednost,

3. ako je ime sorte sukladno članku 69. stavku 4.
ovoga Zakona.

(3) Iznimno, odredba stavka 2. točke 2. ovoga članka
ne odnosi se na:

1. sorte povrća, sorte industrijske cikorije i uljne
tikve,

2. sorte trava koje nisu namijenjene za proizvodnju
voluminozne krme,

3. linije, hibride, klonove koji su namijenjeni isključivo
za uporabu kao nasljedne komponente.

(4) Zavod će priznati rezultate ispitivanja
različitosti, ujed­načenosti i postojanosti (DUS) koji su provedeni u zemljama
članicama UPOV-a.

(5) Metode utvrđivanja vrijednosti sorte iz stavka 2.
ovoga članka propisuje ministar.«

Članak 32.

U članku 76. dodaju se stavci 3. i 4. koji glase:

»(3) Iznimno za upis u Upisnik stranih sorti
poljoprivrednog bilja, sorte voćnih vrsta i vinove loze, na prijedlog
Povjerenstva za priznavanje sorti voćnih vrsta, ministar donosi rješenje o
priznavanju i upisu u Upisnik stranih sorti, bez primjene postupka propisanog
člankom 70. – 75. ovoga Zakona.

(4) Postupak za upis iz stavka 3. ovoga članka
propisuje ministar.«

Članak 33.

Članak 78. mijenja se i glasi:

»(1) Rješenje o brisanju sorte iz upisnika iz članka
5. stavka 1. točke 5., 6. i 7. ovoga Zakona na prijedlog povjerenstva donosi
ministar:

1. ako je isteklo 10 godina od upisa sorte u upisnik,

2. na zahtjev podnositelja zahtjeva,

3. ako prestanu postojati uvjeti zbog kojih je sorta
priznata,

4. ako se ne provodi održavanje sorte,

5. ako podnositelj zahtjeva nije platio godišnje
naknade za održavanje sorte.

(2) Ukoliko su se stekli uvjeti iz stavka 1. ovoga
članka Zavod će uzorke sjemena i dosje o sorti pohraniti u banku biljnih gena.

(3) Postupak za produženje upisa u upisnike iz stavka
1. ovoga članka, uvjete i način održavanja sorte, nadzor nad održavanjem sorte
i visinu naknade iz stavka 1. točke 5. ovoga članka propisuje ministar.«

Članak 34.

Članak 79. i podnaslov iznad njega mijenjaju se i
glase:

»6. Sortna lista i dosje sorti

*Članak 79.*

(1) Za sorte koje su upisane u upisnike iz članka 5.
stavka 1. točke 5., 6. i 7. ovoga Zakona, Zavod priprema i izdaje katalog
priznatih sorti (u daljnjem tekstu: Sortna lista).

(2) Za svaku sortu iz stavka 1. ovoga članka Zavod
vodi dosje sorti.

(3) Sadržaj Sortne liste i dosjea sorti propisuje
ministar.«

Članak 35.

U članku 80. stavci 2. i 3. mijenjaju se i glase:

»(2) Oplemenjivač sorte, zavodi iz članka 3. stavka
1. ovoga Zakona, odnosno rasadničarvišegodišnjih vrsta bilja (vinove
loze, voćarskog bilja, hmelja), dužni su uzgajati i osigurati uzg­ajanje
određenog broja matičnih stabala, kontrolirati svojstva tih stabala i upisati
ih u evidenciju.

(3) Održivač sorte dužan je uzorak reprodukcijskog
materijala iz stavka 1. ovoga članka dostaviti ovlaštenom zavodu prije
izdavanja rješenja o priznavanju sorte.«

U stavku 4. riječ: »prepoznatljivost« zamjenjuje se
riječju: »različitost«.

Članak 36.

U članku 81. stavak 2. briše se.

U stavku 4. brojka: »2.« briše se.

Članak 37.

U članku 82. stavku 2. iza riječi: »poljoprivrednog
bilja« stavlja se zarez i dodaju riječi: »održavanja sorti, banke biljnih gena
i znanstvenih istraživanja«.

Stavak 3. mijenja se i glasi:

»(3) Reprodukcijski materijal koji se uvozi za
potrebe iz stavka 2. ovoga članka mora imati certifikat o zdravstvenom stanju
bilja.«

Članak 38.

U članku 84. stavku 1. točki 1. riječi: »stavka 2.«
zamjenjuju se riječima: »stavka 1.«

Stavak 3. mijenja se i glasi:

»(3) Naknade iz stavka 1. točke 1. ovoga članka
prihod su zavoda, a naknade iz stavka 1. točke 2. ovoga članka prihod su
ovlaštenih laboratorija i zavoda.«

Članak 39.

U članku 85. stavku 1. riječi: »Zavoda u prenjetim
mu« zamjenjuju se riječima: »zavoda u prenijetim im«.

U stavku 2. riječi: »obavlja Zavod« zamjenjuju se
riječima: »obavljaju zavodi«.

Članak 40.

Članak 86. mijenja se i glasi:

»(1) Inspekcijski nadzor u provođenju ovoga Zakona i
propisa donesenih na temelju njega obavlja Ministarstvo (u daljnjem tekstu:
inspekcija bilinogojstva).

(2) Poslove inspekcijskog nadzora iz nadležnosti
inspekcije bilinogojstva provode inspektori bilinogojstva.

(3) Inspekcijski nadzor u provođenju ovoga Zakona i
propisa donesenih na temelju njega u prometu izvan specijaliziranih
prodavaonica obavljaju i gospodarski inspektori Državnog inspektorata sukladno
ovom Zakonu i posebnim zakonima.«

Članak 41.

U članku 87. stavku 1. riječi: »nakon položenoga
državnoga stručnog ispita« zamjenjuju se riječima: »radnog iskustva u struci«.

Članak 42.

Članak 89. mijenja se i glasi:

»Inspekcija bilinogojstva obavlja sljedeće poslove:

1. kontrolira poljoprivredno zemljište, objekte
nasada, objekte za doradu, skladišta, opremu, prijevozna sredstva i propisane
isprave za poljoprivredno sjeme, presadnice, micelij jestivih i ljekovitih
gljiva i poljoprivredni sadni materijal,

2. nadzire vrste bilja koje nije dopušteno uzgajati i
umnažati na određenim područjima Republike Hrvatske u skladu s nared­bom
ministra,

3. nadzire proizvodnju, žetvu, odnosno berbu,
skladištenje i trgovinu sjemena, sadnog materijala, presadnica i micelija,

4. uzima uzorke sjemena, radi davanja na analizu,

5. nadzire doradu sjemena kod fizičkih i pravnih
osoba upisanih u Upisnik dorađivača sjemena,

6. naređuje izmjenu deklaracija ako utvrdi da sjeme,
sadni materijal, presadnice i micelij nisu deklarirane odnosno propisane
kakvoće,

7. naređuje otklanjanje neispravnosti kakvoće i
drugih uvjeta kojima moraju udovoljavati sjeme, sadni materijal, presadnice i
micelij,

8. zabranjuje stavljanje u prodaju sjemena, sadnog
materijala, presadnica i micelija, ako utvrdi da ne udovoljavaju kakvoći i
drugim uvjetima propisanim ovim Zakonom i propisima donijetim na temelju njega,

9.
privremeno zabranjuje, do donošenja konačnog rješenja, prodaju poljoprivrednog
sjemena i sadnog materijala, ako prodavaonice ne ispunjavaju propisane uvjete,

10.
privremeno oduzima sjeme, sadni materijal, presadnice i micelij te druge
predmete u svezi s njihovom proizvodnjom, odnosno doradom, do donošenja
konačnog rješenja,

11.
naređuje uništavanje i nadzire postupak uništavanja sjemena, koje se ne bi
moglo iskoristiti izravno ili u prerađenom stanju za ljudsku ili stočnu hranu
ili industrijsku preradu,

12.
naređuje uništenje i nadzire postupak uništenja sadnog materijala čija
proizvodnja i prodaja nije dopuštena,

13.
kontrolira ispunjavanje uvjeta pravnih i fizičkih osoba upisanih u upisnike iz
članka 5. ovoga Zakona,

14.
vodi službene podatke o povredama odredaba ovoga Zakona i propisa donijetih na
temelju njega,

15.
izvješćuje nadležna tijela državne uprave o uočenim nepravilnostima i traži
provođenje određenih postupaka, ako sama nije ovlaštena izravno postupati,

16.
podnosi zahtjev za pokretanje prekršajnog postupka radi povrede odredaba ovoga
Zakona,

17.
poduzima i druge radnje i mjere propisane ovim Zakonom i propisima donijetim na
temelju njega.«

Članak
43.

U
članku 92. dodaje se stavak 3. koji glasi:

»(3)
Protiv rješenja inspektora bilinogojstva može se u roku od 15 dana od dana
dostave rješenja izjaviti žalba povjerenstvu kojeg imenuje ministar.«

Članak
44.

U
članku 98. stavci 2. i 3. brišu se.

Dosadašnji
stavci 4. i 5. postaju stavci 2. i 3.

Članak
45.

Članak
101. mijenja se i glasi:

»(1)
Novčanom kaznom od 70.000,00 do 100.000,00 kuna kaznit će se za prekršaj pravna
osoba:

1. ako
proizvodi poljoprivredno sjeme, a nije upisana u Upisnik proizvođača sjemena
(članak 8. stavak 1.),

2. ako
uzgaja i umnožava vrste poljoprivrednog bilja koje nije dopušteno uzgajati
(članak 8. stavak 2.),

3. ako
sjeme u prometu ne udovoljava deklariranoj vrsti i sorti, propisanim temeljnim
zahtjevima o kakvoći, ako nije na propisan način pakirano i ako nema
deklaraciju uz otpremnicu i deklaraciju na ambalaži (članak 23. stavak 1.),

4. ako
stavi u prodaju sjeme sorti koje nisu upisane u upisnike (članak 27. stavak
2.),

5. ako
uvozi sjeme, a nije upisana u Upisnik uvoznika (članak 30. stavak 1.),

6. ako
uvezeno sjeme uz otpremnicu nema propisane isprave (članak 31. stavak 1.),

7. ako
proizvodi sadni materijal, a nije upisana u Upisnik proizvođača sadnog
materijala (članak 42.),

8. ako
proizvodi sadni materijal koji nije vegetativno potomstvo priznate sorte
(članak 43. stavak 1.),

9. ako
stavi u prodaju sadni materijal bez suglasnosti Ministarstva (članak 45. stavak
2.),

10. ako
u prodaju stavi sadni materijal protivno članku 58. i 59. ovoga Zakona,

11. ako uvozi sadni materijal protivno članku 60.
stavku 1. ovoga Zakona.

(2) Za prekršaj iz stavka 1. ovoga članka kaznit će
se i odgovorna osoba u pravnoj osobi novčanom kaznom od 5.000,00 do 10.000,00
kuna.

(3) Za prekršaj iz stavka 1. ovoga članka kaznit će
se fizička osoba novčanom kaznom od 8.000,00 do 10.000,00 kuna.«

Članak 46.

Članak 102. mijenja se i glasi:

»(1) Novčanom kaznom od 30.000,00 do 70.000,00 kuna
kaznit će se za prekršaj pravna osoba:

1. ako stavlja u prodaju sjeme koje nije dopušteno
stavljati u prodaju (članak 9. stavak 3.),

2. ako u tijeku vegetacije nije obavljen obavezni
stručni nad­zor (članak 10. stavak 1.),

3. ako dorađuje sjeme, a nije upisana u Upisnik
dorađivača sjemena (članak 15. stavak 1.),

4. ako u cijelosti ne isporuči naturalno sjeme
sitnosjemenih mahunarki dorađivaču sjemena (članak 17. stavak 3.),

5. ako dorađuje naturalno sjeme koje nema posljednji
zapisnik o stručnom nadzoru ili uvjerenje o priznavanju sjemenskog usjeva
(članak 18. stavak 1.),

6. ako je stavila u prodaju partiju sjemena za koju
nije utvr­đena kakvoća (članak 21. stavak 1.),

7. ako kakvoća sjemena u prodaji nije u granicama do­puš­tenih
odstupanja od deklarirane kakvoće (članak 23. stavak 2.),

8. ako se bavi trgovinom sjemena, a nije registrirana
za tu djelatnost (članak 27. stavak 1.),

9. ako uvozi sjeme koje nije originalno zapakirano
(članak 30. stavak 3.),

10. ako prepakiranje nije izvršio dorađivač sjemena
(članak 30. stavak 4.),

11. ako ne vodi propisanu knjigu rasadnika (članak
44. stavak 1.),

12. ako u tijeku vegetacije nije izvršen stručni
nadzor (članak 46. stavak 1.),

13. ako uništi sadni materijal bez nadzora inspektora
bilinogojstva (članak 48.),

14. ako sadni materijal u prodaji nije pakiran i
deklariran na propisan način (članak 54.),

15. ako se bavi trgovinom sadnog materijala, a nije
registriran za tu djelatnost (članak 57. stavak 1.),

16. ako inspektoru bilinogojstva ne omogući
obavljanje nadzora, ne pruži potrebne podatke i obavijesti te ne osigura uvjete
za nesmetani rad (članak 90. stavak 1.).

 (2) Za
prekršaj iz stavka 1. ovoga članka kaznit će se i odgovorna osoba u pravnoj
osobi novčanom kaznom od 4.000,00 do 8.000,00 kuna.

(3) Za prekršaj iz stavka 1. ovoga članka kaznit će
se fizička osoba novčanom kaznom od 6.000,00 do 8.000,00 kuna.«

Članak 47.

Članak 103. mijenja se i glasi:

»(1) Novčanom kaznom od 10.000,00 do 30.000,00 kuna
kaznit će se za prekršaj pravna osoba:

1. ako ne vodi evidenciju o masi preuzetog sjemena
(članak 16. stavak 2.),

2. ako komponente sjemena u mješavini ne udovoljavaju
uvjetima kakvoće (članak 17. stavak 2.),

3. ako nije uništila otpad nastao doradom (članak 17.
stavak 4.),

4. ako nije osigurala propisane podatke kod prijevoza
naturalnog sjemena (članak 19. stavak 2.),

5. ako stavi u prodaju sjeme kojem je istekao rok
valjanosti deklaracije (članak 26. stavak 1.),

6. ako nema zaposlenika sa stručnom spremom sedmog
stupnja obrazovanja (članak 28. stavak 1.),

7. ako u prodavaonici nema zaposlenika sa stručnom
spremom četvrtog stupnja obrazovanja (članak 28. stavak 2.),

8. ako prodaje sjeme izvan prodavaonice (članak 28.
stavak 4.),

9. ako ne drži sjeme u uvjetima koji osiguravaju
njegovu kakvoću (članak 28. stavak 5.),

10. ako stavi u prodaju sjeme u originalnom pakiranju
bez deklaracije na hrvatskom jeziku (članak 31. stavak 2.),

11. ako se bavi proizvodnjom presadnica, a nije
upisana u Upisnik proizvođača sjemena (članak 33.),

12. ako proizvodi presadnice od sorti koje nisu
upisane u upisnike (članak 34. stavak 1.),

13. ako nema zaposlenika sa stručnom spremom sedmog
stupnja obrazovanja (članak 57. stavak 2.),

14. ako u prodavaonici nema zaposlenika sa stručnom
spremom četvrtog stupnja obrazovanja (članak 57. stavak 3.),

15. ako prodaje sadni materijal izvan prodavaonice
i/ili ako ga drži u uvjetima koji ne osiguravaju održavanje njegove kakvoće
(članak 57. stavak 4. i 5.),

16. ako stavi u prodaju sadni materijal u originalnom
pakiranju bez deklaracije na hrvatskom jeziku (članak 61. stavak 3.),

17. ako na zahtjev inspektora bilinogojstva u
određenom roku ne dostavi ili ne pripremi podatke i materijale (članak 90.
stavak 2.).

 (2) Za
prekršaj iz stavka 1. ovoga članka kaznit će se novčanom kaznom od 3.000,00 do
6.000,00 kuna odgovorna osoba u pravnoj osobi.

(3) Za prekršaj iz stavka 1. ovoga članka kaznit će
se fizička osoba novčanom kaznom od 4.000,00 do 6.000,00 kuna.«

Članak 48.

Članak 104. mijenja se i glasi:

»(1) Novčanom kaznom od 5.000,00 do 10.000,00 kuna
kaznit će se za prekršaj pravna osoba:

1. ako stavi u prodaju presadnice koje nemaju
deklaraciju na propisanom obrascu (članak 35. stavak 3.),

2. ako presadnice nisu pakirane i označene na
propisan način (članak 35. stavak 4.),

3. ako stavi u prodaju micelij gljiva, a nije upisana
u Upisnik proizvođača sjemena (članak 38. stavak 1.),

4. ako micelij u prodaji ne odgovara deklariranoj
kakvoći (članak 40.).

(2) Za
prekršaj iz stavka 1. ovoga članka kaznit će se novčanom kaznom od 1.000,00 do
2.000,00 kuna i odgovorna osoba u pravnoj osobi.

(3) Za
prekršaj iz stavka 1. ovoga članka kaznit će se fizička osoba novčanom kaznom
od 2.000,00 do 4.000,00 kuna.”

Članak
49.

U
članku 105. stavak 2. briše se.

Dosadašnji
stavak 3. postaje stavak 2.

Članak
50.

Članak
107. briše se.

Članak
51.

Propise
koje je ovlašten donijeti prema odredbama ovoga Zakona ministar će donijeti u
roku od jedne godine od dana njegovog stupanja na snagu.

Članak
52.

(1)
Najkasnije do 1. siječnja 2005. Ministarstvo će od ureda državne uprave u
jedinicama područne (regionalne) samouprave, odnosno upravnog tijela Grada
Zagreba, nadležnih za poslove inspekcije bilinogojstva, preuzeti obavljanje
inspekcijskih poslova kao i državne službenike zatečene na tim poslovima na dan
stupanja na snagu ovoga Zakona.

(2) Do
preuzimanja poslova iz stavka 1. ovoga članka uredi državne uprave u jedinicama
područne (regionalne) samouprave, odnosno upravno tijelo Grada Zagreba,
nastavit će obavljati inspekcijske poslove s djelokrugom određenim do stupanja
na snagu ovoga Zakona.

(3) S
danom preuzimanja poslova i državnih službenika iz stavka 1. ovoga članka,
uredi državne uprave u jedinicama područne (regionalne) samouprave, odnosno
upravno tijelo Grada Zagreba, prestaju s obavljanjem poslova inspekcije
bilinogojstva.

(4) Diplomirani inženjer poljoprivrede koji na dan
stupanja na snagu ovoga Zakona obavlja poslove inspektora bilinogojstva, a nema
završeni studij bilinogojstva, može i dalje obavljati poslove inspektora
bilinogojstva ako je te poslove obavljao na dan 13. prosinca 1997. godine, a
ima položen državni stručni ispit po posebnom programu iz članka 87. stavka 2.
ovoga Zakona.

Članak 53.

U cijelom tekstu Zakona riječ: »metodologija«, u
određenom broju i padežu zamjenjuje se riječju: »metoda«, u odgovarajućem broju
i padežu, riječi: »granična inspekcija zaštite bilja« za­mjenjuje se riječima:
»fitosanitarna inspekcija« u odgovara­jućem padežu, a riječi: »granični
inspektor zaštite bilja« zamjenjuje se riječima »fitosanitarni inspektor« u
odgovarajućem padežu.

Članak 54.

Ovlašćuje se Odbor za zakonodavstvo Hrvatskoga sabora
da izradi i objavi pročišćeni tekst Zakona o sjemenu, sadnom materijalu i
priznavanju sorti poljoprivrednog bilja.

Članak 55.

Ovaj Zakon stupa na snagu osmoga dana od dana objave
u »Narodnim novinama«.

Klasa:
320-20/03-01/02

Zagreb, 1. listopada 2003.

HRVATSKI SABOR

Predsjednik
Hrvatskoga sabora
**Zlatko Tomčić,** v. r.

Zakon, NN 163/2003-2353